pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รัฐบาลชวนใช้บริการ e-Service ของรัฐ พร้อมแล้ว 280 บริการ เดินหน้าตามแผนรัฐบาลดิจิทัล
วันเสาร์ที่ 1 สิงหาคม 2563
รัฐบาลชวนใช้บริการ e-Service ของรัฐ พร้อมแล้ว 280 บริการ เดินหน้าตามแผนรัฐบาลดิจิทัล
รัฐบาลชวนใช้บริการ e-Service ของรัฐ พร้อมแล้ว 280 บริการ เดินหน้าตามแผนรัฐบาลดิจิทัล
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า ในการประชุมคณะรัฐมนตรีที่ผ่านมา ได้มีการติดตามความก้าวหน้าการขับเคลื่อนงานบริการของรัฐแบบ e-Service ตามนโยบายรัฐบาลดิจิทัล (Digital Government) ซึ่งทางสํานักงานคณะกรรมการพัฒนาระบบราชการ (ก.พ.ร.) ได้รายงานให้ทราบถึงความคืบหน้าว่า ณ ปัจจุบันนี้ มีงานบริการในรูปแบบ e-Service เรียบร้อยแล้ว 280 งาน โดยมีเป้าหมายเพื่อเพิ่มประสิทธิภาพงานบริการ และให้ประชาชนสามารถติดต่อขอรับบริการจากหน่วยงานของรัฐได้ทุกที่ ทุกเวลา โดยไม่ต้องเดินทางไปติดต่อ ณ สํานักงาน
ทั้งนี้ แนวทางในการขับเคลื่อนสู่การบริการแบบ e-Service แบ่งออเป็น 3 กลุ่ม คือ กลุ่มแรก กลุ่มงานบริการที่มีผลกระทบให้คุณภาพชีวิตประชาชนดีขึ้น หรือ สนับสนุน ช่วยเหลือให้ภาคเศรษฐกิจ และสังคมที่ประสบปัญหาในภาวะสถานการณ์โรคโควิด 19 ให้ฟื้นตัวได้เร็วขึ้นและยั่งยืน หรืองานที่ส่งผลต่อการขับเคลื่อนแผนการปฏิรูปประเทศ เช่น ระบบฐานข้อมลูเพื่อส่งเสริมการท่องเที่ยวไทย การพัฒนาคุณภาพสินค้าเกษตรสู่มาตรฐาน(GAP)พืช ประมง และปศุสัตว์ การช่วยเหลือและพัฒนาศักยภาพผู้ว่างงานให้กลับเข้าสู่ตลาดแรงงาน ระบบสนับสนุน SMEs (One ID One SMEs) การตรวจสอบสถานะคดี ระบบ e-VISA ระบบจองคิวพบแพทย์ ระบบการวินิจฉัยโรคและให้คําปรึกษาแนะนําด้านสุขภาพแก่ประชาชน ระบบการให้ความช่วยเหลือและการสงเคราะห์ผู้สูงอายุ ระบบรับชําระภาษีที่ดิน เป็นต้น
กลุ่มที่ 2 กลุ่มงานบริการที่มีการให้บริการแบบออนไลน์แล้ว แต่เป็นบริการออนไลน์ที่ไม่สามารถให้บริการได้แบบเบ็ดเสร็จ โดยมีบ้างขั้นตอนประชาชนยังต้องเดินทางไปติดต่อ เช่น ประชาชนสามารถยื่นเรื่อง/ยื่นคําขอผ่านระบบออนไลน์ได้ แต่ขั้นตอนการติดตามเรื่องชําระค่าธรรมเนียมหรือรับเอกสารราชการ ยังคงต้องเดินทางไปติดต่อ ณ หน่วยงานของรัฐ เป็นต้น การดําเนินการของงานกลุ่มนี้ จะมุ่งไปที่การยกระดับการให้บริการไปสู่การให้บริการแบบ e-Service ได้แบบเบ็ดเสร็จ ที่ประชาชนสามารถยื่นเรื่อง/ยื่นขอชําระค่าธรรมเนียม และออกใบอนุญาตได้ทางอิเล็กทรอนิกส์หรือการอนุมัติผ่านช่องทางอิเล็กทรอนิกส์โดยไม่ต้องเดินทางไปติดต่อ
ในส่วนงานกลุ่มที่ 3 ซึ่งเป็นกลุ่มงานบริการที่ยังไม่มีการให้บริการแบบออนไลน์
การดําเนินการตั้งเป้าที่การพัฒนาให้มีระบบ e-Service ให้ได้อย่างน้อยในระดับที่ประชาชนสามารยื่นเรื่อง/ยื่นคําขอผ่านระบบออนไลน์ได้
นางสาวรัชดา กล่าวเพิ่มเติมว่า การพัฒนางานบริการของรัฐในรูปแบบ e-Service เป็นส่วนหนึ่งของการขับเคลื่อนนโยบายรัฐบาลดิจิทัล ซึ่งนายกรัฐมนตรีได้เน้นย้ําให้ทุกหน่วยงานนําเทคโนโลยีมาประยุกต์ใช้เพื่อพัฒนาคุณภาพงานบริการประชาชนอย่างเต็มที่เพื่อเพิ่มความสะดวก รวดเร็ว แม่นยํา และมีประสิทธิภาพ อีกทั้งต้องเป็นระบบที่ประชาชนสามารถตรวจสอบความโปร่งใสในการทํางานของรัฐบาลได้ สําหรับรายชื่องานบริการของรัฐ แบบ e-Service ทั้ง280 งานนั้น ประชาชนสามารถ เข้าถึงลิงก์บริการได้ทุกวันและเวลา ผ่านเว็บไซต์สํานักงานคณะกรรมการพัฒนาระบบราชการ จะได้ไม่ต้องเสียเวลาเดินทางไปติดต่อที่สํานักงาน
รัฐบาลไทย-ข่าวทำเนียบรัฐบาล-กรมทางหลวงชนบทกระตุ้นเศรษฐกิจการท่องเที่ยว อ.หัวหิน จ.ประจวบคีรีขันธ์ ปรับปรุงถนนควบคู่ทางจักรยาน ระยะทางกว่า 10 กิโลเมตร
วันพุธที่ 21 มีนาคม 2561
กรมทางหลวงชนบทกระตุ้นเศรษฐกิจการท่องเที่ยว อ.หัวหิน จ.ประจวบคีรีขันธ์ ปรับปรุงถนนควบคู่ทางจักรยาน ระยะทางกว่า 10 กิโลเมตร
กรมทางหลวงชนบท (ทช.) กระทรวงคมนาคม ดําเนินโครงการปรับปรุงถนนทางหลวงชนบทสาย ปข. 2052 แยกทางหลวงหมายเลข 37 - โครงการพระราชดําริอ่างเก็บน้ําห้วยมงคล อ.หัวหิน จ.ประจวบคีรีขันธ์ พร้อมทางจักรยาน ระยะทาง 10.497 กิโลเมตร มีความคืบหน้ามากกว่า ร้อยละ 77
คาดว่าจะแล้วเสร็จประมาณเดือนกรกฎาคม 2561 เพื่อกระตุ้นเศรษฐกิจในพื้นที่ และสนับสนุนการท่องเที่ยวเมืองรองตามนโยบายรัฐบาล
นายสราวุธ ทรงศิวิไล ผู้ตรวจราชการกระทรวงคมนาคม และโฆษกกระทรวงฯ กล่าวว่า ทช. ได้ดําเนินโครงการปรับปรุงถนนทางหลวงชนบท สาย ปข. 2052 แยกทางหลวงหมายเลข 37 - โครงการพระราชดําริอ่างเก็บน้ําห้วยมงคล อ.หัวหิน จ.ประจวบคีรีขันธ์ ระยะทาง 10.497 กิโลเมตร โดยก่อสร้างเป็นถนนผิวจราจรแอสฟัลท์ติกคอนกรีต ขนาด 2 ช่องจราจร พร้อมทางจักรยาน กว้าง 3 เมตร (ด้านซ้ายทาง) มีจุดพักรถ จํานวน 3 แห่ง และสะพานคอนกรีตเสริมเหล็ก จํานวน 1 แห่ง งบประมาณการก่อสร้าง จํานวน 168 ล้านบาท ปัจจุบันผลการดําเนินงานมีความคืบหน้ามากกว่า ร้อยละ 77 คาดว่าการก่อสร้างจะแล้วเสร็จพร้อมเปิดให้ประชาชนสัญจรได้ประมาณเดือนกรกฎาคม 2561 เพื่ออํานวยความสะดวก รวดเร็ว ปลอดภัยให้กับประชาชนและนักท่องเที่ยวที่เดินทางไปท่องเที่ยวตลาดน้ําสามพันนาม วัดห้วยมงคล ตลาดน้ําห้วยมงคล และโครงการพระราชดําริอ่างเก็บน้ําห้วยมงคล สนับสนุนการท่องเที่ยวเชิงธรรมชาติ และการท่องเที่ยวเมืองรองตามนโยบายของรัฐบาล รวมทั้งเป็นเส้นทางเชื่อมโยง อ.หัวหิน กับแหล่งท่องเที่ยวด้านฝั่งตะวันของทางหลวงหมายเลข 37 และสามารถเดินทางไปอุทยานแห่งชาติแก่งกระจาน จ.เพชรบุรี ว่าจะแล้วเสร็จประมาณเดือนกรกฎาคม 2561 เพื่อกระตุ้นเศรษฐกิจในพื้นที่ และสนับสนุนการท่องเที่ยวเมืองรองตามนโยบายรัฐบาล
รัฐบาลไทย-ข่าวทำเนียบรัฐบาล-รองนายกฯ สมคิด ตรวจเยี่ยมและติดตามการดำเนินงานของกระทรวงอุตสาหกรรม
วันพุธที่ 14 สิงหาคม 2562
รองนายกฯ สมคิด ตรวจเยี่ยมและติดตามการดําเนินงานของกระทรวงอุตสาหกรรม
นายสมคิด จาตุศรีพิทักษ์  รองนายกรัฐมนตรี ตรวจเยี่ยมและติดตามการดําเนินงานของกระทรวงอุตสาหกรรม
วันนี้ (14 ส.ค. 62) นายสมคิด จาตุศรีพิทักษ์ รองนายกรัฐมนตรี ตรวจเยี่ยมและติดตามการดําเนินงานของกระทรวงอุตสาหกรรม โดยมี นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม นายพสุ โลหารชุน ปลัดกระทรวงอุตสาหกรรม และคณะผู้บริหารกระทรวงอุตสาหกรรม ร่วมหารือราชการและให้การต้อนรับ ณ ห้องประชุม 1 ชั้น 2 อาคารสํานักงานปลัดกระทรวงอุตสาหกรรม
ซึ่งรองนายกฯ ได้มอบหมายให้กระทรวงอุตสาหกรรมเน้นการพัฒนาเกษตรอุตสาหกรรม โดยให้บูรณาการการทํางานร่วมกับหน่วยงานที่มีความเชี่ยวชาญ เช่น ธนาคารเพื่อการเกษตรและสหกรณ์การเกษตร (ธ.ก.ส.) และให้หารือกับหน่วยงานที่เกี่ยวข้อง เช่น บีโอไอ เพื่อกําหนดมาตรการหรือสิทธิประโยชน์จูงใจให้กับผู้ประกอบการและเอสเอ็มอี ในการปรับเปลี่ยนเครื่องจักร/กระบวนการผลิต โดยนําเทคโนโลยีดิจิทัลและระบบอัตโนมัติมาใช้ พร้อมเร่งดําเนินการดําเนินงาน Cyberport Thailand ให้เกิดผลเป็นรูปธรรมต่อไป
----------------------------
รัฐบาลไทย-ข่าวทำเนียบรัฐบาล-ประเทศไทยมีการประกาศให้ประเทศใดบ้าง เป็นเขตติดโรคติดต่ออันตรายจากไวรัสโควิด-19 ??
วันพุธที่ 18 มีนาคม 2563
ประเทศไทยมีการประกาศให้ประเทศใดบ้าง เป็นเขตติดโรคติดต่ออันตรายจากไวรัสโควิด-19 ??
ประเทศไทยประกาศให้ประเทศใดเป็นเขตติดโรคติดต่ออันตรายบ้าง ?
Q: ประเทศไทยมีการประกาศให้ประเทศใดบ้าง เป็นเขตติดโรคติดต่ออันตรายจากไวรัสโควิด-19 ??
A: ประเทศจีน (รวมฮ่องกง , มาเก๊า) ประเทศเกาหลีใต้ ประเทศอิตาลี และประเทศอิหร่าน
รัฐบาลไทย-ข่าวทำเนียบรัฐบาล-คณะโฆษกรัฐบาลร่วมกรมควบคุมมลพิษ ร่วมประชาสัมพันธ์ สร้างการรับรู้ในการป้องกันและหลีกเลี่ยงฝุ่นจิ๋ว PM 2.5
วันศุกร์ที่ 17 มกราคม 2563
คณะโฆษกรัฐบาลร่วมกรมควบคุมมลพิษ ร่วมประชาสัมพันธ์ สร้างการรับรู้ในการป้องกันและหลีกเลี่ยงฝุ่นจิ๋ว PM 2.5
คณะโฆษกรัฐบาลร่วมกรมควบคุมมลพิษ ร่วมประชาสัมพันธ์ สร้างการรับรู้ในการป้องกันและหลีกเลี่ยงฝุ่นจิ๋ว PM 2.5
วันนี้ (17 ม.ค. 63) ณ ห้องประชุม 301 ตึกบัญชาการ 1 ทําเนียบรัฐบาล ศาสตราจารย์นฤมล ภิญโญสินวัฒน์ โฆษกประจําสํานักนายกรัฐมนตรี เป็นประธานการประชุมเรื่องการสร้างแนวทางการรับรู้เรื่องการแก้ไขปัญหามลพิษด้านฝุ่นละอองร่วมกับ นาย ประลอง ดํารงค์ไทย อธิบดีกรมควบคุมมลพิษ โดยมี น.ส.รัชดา ธนาดิเรก และนางสาวไตรศุลี ไตรสรณกุล รองโฆษกประจําสํานักนายกรัฐมนตรี และตัวแทนจากหน่วยงานที่เกี่ยวข้องเข้าร่วมหารือด้วย
ภายหลังเสร็จสิ้นการหารือ ศาสตราจารย์นฤมล ภิญโญสินวัฒน์ โฆษกประจําสํานักนายกรัฐมนตรี ได้แถลงต่อสื่อมวลชนถึงมาตราการในการแก้ไขและป้องกันปัญหามลพิษโดยฝุ่นละออง ว่า เนื่องจากแหล่งกําเนิดของฝุ่นละออง PM 2.5 นั้น 72.5% มาจากการขนส่งทางถนน ดังนั้นมาตราการที่จะใช้ป้องกันจึงมีจุดประสงค์ที่จะลดการเกิดมลพิษที่ต้นทาง อาทิเช่น การขยายเขตพื้นที่จํากัดรถบรรทุกเข้ากรุงเทพมหานคร จากวงแหวนรัชดาภิเษกเป็นวงแหวนกาญจนภิเษก หรือการห้ามรถบรรทุก เข้าพื้นที่ชั้นในของกรุงเทพมหานคร ในวันคี่ ระหว่างเดือนมกราคมถึงกุมภาพันธ์ รวมถึงการเพิ่มประสิทธิภาพในการบริหารจัดการเชิงพื้นที่ โดยกรมการขนส่งทางบกปฏิบัติการร่วมกับกองบังคับการตํารวจจราจร ในการตรวจจราจรในการตรวจสอบตรวจจับรถควันดําสําหรับรถโดยสารและรถบรรทุกเพื่อออกคําสั่งห้ามใช้รถ และตรวจวัดควันดํารถโดยสาร (ไม่ประจําทาง) โดยเพิ่มชุดตรวจเป็น 50 ชุด ครบทั้ง 50 เขตของกรุงทพมหานคร
นอกจากนี้ยังมีมาตราการการเพิ่มประสิทธิภาพการบริหารจัดการมลพิษในพื้นที่นอกกรุงเทพมหานครและปริมณฑล ที่แหล่งกําเนิดมลพิษนั้นมาจากการเผาไหม้ในที่โล่งและห้ามการเผาขยะโดยเด็ดขาด รวมถึงการควบคุมและตรวจสอบโรงงานที่ทําให้เกิดฝุ่นละออง
สุดท้ายนี้โฆษกประจําสํานักนายกรัฐมนตรียังกระชับให้ทั้งภาครัฐ ภาคเอกชน และประชาชนร่วมไม้ร่วมมือกันแก้ไขปัญหาฝุ่นละออง และสามารถดาวน์โหลดแอพพลิเคชั่น Air4Thai เพื่อติดตามสถานการณ์ฝุ่นละออง PM 2.5 และรัฐบาลจะคอยติดตามและรายงานเพื่อเพิ่มการรับรู้และความเข้าใจให้แก่ประชาชน
...........................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกรัฐมนตรีห่วงใยพี่น้องชาวระยอง ขอให้มั่นใจระบบสาธารณสุขไทยเข้มแข็ง กำชับจังหวัด เร่งประชาสัมพันธ์ สร้างความเชื่อมั่น
วันพฤหัสบดีที่ 16 กรกฎาคม 2563
นายกรัฐมนตรีห่วงใยพี่น้องชาวระยอง ขอให้มั่นใจระบบสาธารณสุขไทยเข้มแข็ง กําชับจังหวัด เร่งประชาสัมพันธ์ สร้างความเชื่อมั่น
นายกรัฐมนตรีห่วงใยพี่น้องชาวระยอง ขอให้มั่นใจระบบสาธารณสุขไทยเข้มแข็ง กําชับจังหวัด เร่งประชาสัมพันธ์ สร้างความเชื่อมั่น
วันที่ 15 ก.ค.63 พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมด้วยนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข นายสาธิต ปิตุเตชะ รัฐมนตรีช่วยว่าการกระทรวงสาธารณสุข นายดิสทัต โหตระกิตย์ เลขาธิการนายกรัฐมนตรี และนายแพทย์สุวรรณชัย วัฒนายิ่งเจริญชัย อธิบดีกรมควบคุมโรค ลงพื้นที่จังหวัดระยอง เพื่อติดตามการทํางานของเจ้าหน้าที่ ใน 3 สถานที่สําคัญ ได้แก่ โรงแรม D Varee ห้าง Passion (ห้างแหลมทอง) พร้อมพบปะให้กําลังใจประชาชน ณ ตลาดสดสตาร์
เมื่อเดินทางถึง นายกรัฐมนตรีเดินทางไปจุดแรกที่โรงแรม D Varee เพื่อรับฟังรายงานจากนายสุรศักดิ์ เจริญศิริโชค ผู้ว่าราชการจังหวัดระยอง ในฐานะประธานคณะกรรมการควบคุมโรคติดต่อระดับจังหวัด โดยนายกรัฐมนตรีให้ความสนใจสอบถามขั้นตอนการปฏิบัติงานของเจ้าหน้าที่ในระดับพื้นที่ พร้อมกําชับผู้ปฏิบัติหน้างานทุกระดับต้องทํางานเชิงรุก เน้นการสื่อสารทุกระดับ สอดประสานอย่างละเอียด ต้องปิดทุกช่องว่างในโครงสร้างการทํางาน ขอให้มั่นใจรัฐบาลต้องทํางานให้ดีที่สุดในทุกสถานการณ์
จากนั้นเดินทางต่อไปห้าง Passion (ห้างแหลมทอง) โดยนายกรัฐมนตรีกล่าวทักทายและให้กําลังใจพี่น้องประชาชนที่มารอรับการตรวจหาเชื้ออโควิด-19 โดยรถเก็บตัวอย่างชีวนิรภัย พระราชทาน โดยขอให้ประชาชนดูแลสุขอนามัย สวมหน้ากากอนามัยตลอดเวลา
ต่อมา นายกรัฐมนตรีและคณะ เดินทางไปยังตลาดสดสตาร์ เพื่อพบปะให้กําลังใจพ่อค้าและแม่ค้า โดยวันนี้ตั้งใจเดินทางมาระยองด้วยตนเอง ขอให้มั่นใจไทยมีระบบการแพทย์ที่เข้มแข็ง ขณะนี้ยังไม่พบผู้ติดเชื้อไวรัสโควิด-19 ในพื้นที่ ที่สําคัญทุกคนอย่าสร้างความตื่นกลัว คนไทยต้องร่วมมือกัน เป็นกําลังใจซึ่งกันและกัน โดยตลอดเส้นทางมีพี่น้องประชาชนตะโกนให้กําลังใจนายกรัฐมนตรี “สู้สู้” ซึ่งนายกรัฐมนตรีตอบกลับไปว่า “ระยองสู้สู้” พร้อมอวยพรให้พ่อค้าแม่ค้าชาวตลาด ค้าขายดีนับตั้งแต่นี้เป็นต้นไป โดยกําชับให้จังหวัดเร่งประชาสัมพันธ์สร้างความเชื่อมั่นให้กับพี่น้องชาวระยองด้วย
ทั้งนี้ ก่อนเดินทางกลับ นายกรัฐมนตรีได้กล่าวกับประชาชนผ่านสื่อมวลชน ขอให้เชื่อมั่นในระบบสาธารณสุขของไทย ทีมแพทย์ไทย ไม่มีใครอยากให้สถานการณ์เกิดขึ้น แต่เมื่อเกิดขึ้นแล้ว รัฐบาลจะทําดีที่สุด โดยนายกรัฐมนตรีใช้เวลาในการเดินตลาดร่วม 30 นาทีก่อนจะเดินทางกลับกรุงเทพฯ
-----------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ชวนออมสินกับ “เรือออมสิน”
วันพุธที่ 29 มีนาคม 2560
ชวนออมสินกับ “เรือออมสิน”
ออมสินเปิดให้บริการรับฝากเงินเป็นกรณีพิเศษ วันเสาร์ที่ 1 เมษายน 2560 ระหว่างเวลา 8.30 – 12.00 น. พร้อมกับมอบ “กระปุกเรือออมสิน” เป็นที่ระลึก 1 ใบ ต่อ 1 บัญชี
เนื่องในวันคล้ายวันสถาปนาธนาคารออมสิน วันเสาร์ที่ 1 เมษายน 2560 เพื่อเป็นการรําลึกถึงความเป็นสถาบันเพื่อการออมมาอย่างยาวนาน 104 ปี อีกทั้งยังเป็นการขอบคุณลูกค้าและประชาชนทั่วไปที่ให้ความไว้วางใจในการฝากเงินกับธนาคารออมสิน ธนาคารฯ จึงได้เปิดให้บริการรับฝากเงินเป็นกรณีพิเศษ ระหว่างเวลา 8.30 – 12.00 น. พร้อมกับมอบ “กระปุกเรือออมสิน” เป็นที่ระลึก 1 ใบ ต่อ 1 บัญชี เพื่อเป็นการส่งเสริมการออมให้แก่ผู้เปิดบัญชีเงินฝากใหม่หรือฝากเงินประเภทใดก็ได้ด้วยตนเองไม่ต่ํากว่าบัญชีละ 500 บาท (ของมีจํานวนจํากัด)
รัฐบาลไทย-ข่าวทำเนียบรัฐบาล-ผู้ช่วยรัฐมนตรีประจำกระทรวงการต่างประเทศหารือกับรัฐมนตรีช่วยว่าการกระทรวงการต่างประเทศอิตาลี ผ่านระบบทางไกล [กระทรวงการต่างประเทศ]
วันเสาร์ที่ 6 มิถุนายน 2563
ผู้ช่วยรัฐมนตรีประจํากระทรวงการต่างประเทศหารือกับรัฐมนตรีช่วยว่าการกระทรวงการต่างประเทศอิตาลี ผ่านระบบทางไกล [กระทรวงการต่างประเทศ]
ผู้ช่วยรัฐมนตรีประจํากระทรวงการต่างประเทศหารือกับรัฐมนตรีช่วยว่าการกระทรวงการต่างประเทศอิตาลี ผ่านระบบทางไกล
วันนี้ (5 มิถุนายน 2563) นายวิชาวัฒน์ อิศรภักดี ผู้ช่วยรัฐมนตรีประจํากระทรวงการต่างประเทศหารือกับ H.E. Mr. Manlio Di Stefano รัฐมนตรีช่วยว่าการกระทรวงการต่างประเทศอิตาลี ผ่านระบบทางไกล เกี่ยวกับความร่วมมือในการฟื้นฟูเศรษฐกิจและการแลกเปลี่ยนแนวปฏิบัติที่เป็นเลิศภายหลังโควิด19 ความสัมพันธ์การเจรจา FTA ไทย-อียู และความร่วมมือระหว่างอิตาลีกับอาเซียน
รัฐบาลไทย-ข่าวทำเนียบรัฐบาล-ยธ. พิจารณาให้ความช่วยเหลือทางการเงินแก่ผู้เสียหายและจำเลยในคดีอาญาฯ
วันศุกร์ที่ 29 กันยายน 2560
ยธ. พิจารณาให้ความช่วยเหลือทางการเงินแก่ผู้เสียหายและจําเลยในคดีอาญาฯ
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะกรรมการพิจารณาค่าตอบแทนผู้เสียหาย และค่าทดแทนและค่าใช้จ่ายแก่จําเลยในคดีอาญา ครั้งที่ ๙/๒๕๖๐
ในวันศุกร์ที่ ๒๙ กันยายน ๒๕๖๐ เวลา ๐๙.๓๐ น.
ณ ห้องประชุม ๒๐๓ โรงแรมเซ็นทรา บายเซ็นทาราศูนย์ราชการและคอนเวนชันเซ็นเตอร์ฯ
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
เป็นประธานการประชุมคณะกรรมการพิจารณาค่าตอบแทนผู้เสียหาย
และค่าทดแทนและค่าใช้จ่ายแก่จําเลยในคดีอาญา ครั้งที่ ๙/๒๕๖๐
เพื่อพิจารณาคําขอรับความช่วยเหลือทางการเงินแก่ผู้เสียหายและจําเลยในคดีอาญา
ตามพระราชบัญญัติค่าตอบแทนผู้เสียหาย และค่าทดแทนและค่าใช้จ่ายแก่จําเลยในคดีอาญา พ.ศ.๒๕๔๔
(และที่แก้ไขเพิ่มเติม (ฉบับที่ ๒) พ.ศ. ๒๕๕๙)
โดยมี นางสาวปิติกาญจน์ สิทธิเดช อธิบดีกรมคุ้มครองสิทธิและเสรีภาพ
พร้อมด้วย ว่าที่ร้อยตรีธนกร สถานานนท์
ผู้อํานวยการสํานักงานช่วยเหลือทางการเงินแก่ผู้เสียหายและจําเลยในคดีอาญา
กรรมการผู้ทรงคุณวุฒิ ข้าราชการ และเจ้าหน้าที่กรมคุ้มครองสิทธิและเสรีภาพ เข้าร่วม
สําหรับการประชุมในครั้งนี้ คณะกรรมการฯ ได้พิจารณาคําขอรับความช่วยเหลือทางการเงินแก่ผู้เสียหาย
และจําเลยในคดีอาญา โดยแบ่งเป็นผู้เสียหาย จํานวน ๑,๐๔๙ เรื่อง
และจําเลย จํานวน ๖๔ เรื่อง รวมทั้งสิ้นจํานวน ๑,๑๑๓ เรื่อง
รัฐบาลไทย-ข่าวทำเนียบรัฐบาล-รองปลัดฯ เปิดงาน ASEAN CERAMICS 2019
วันพุธที่ 28 สิงหาคม 2562
รองปลัดฯ เปิดงาน ASEAN CERAMICS 2019
นางสาวนิสากร จึงเจริญธรรม รองปลัดกระทรวงอุตสาหกรรม เป็นประธานในพิธีเปิดงาน ASEAN CERAMICS 2019 จัดขึ้นต่อเนื่องเป็นครั้งที่ 4 ระหว่างวันที่ 28-30 สิงหาคม 2562 ณ อิมแพค ฟอรัม เมืองทองธานี
วันนี้ (28 สิงหาคม 2562) นางสาวนิสากร จึงเจริญธรรม รองปลัดกระทรวงอุตสาหกรรม เป็นประธานในพิธีเปิดงาน ASEAN CERAMICS 2019 จัดขึ้นต่อเนื่องเป็นครั้งที่ 4 ระหว่างวันที่ 28-30 สิงหาคม 2562 ซึ่งเป็นงานเเสดงสินค้าและการจัดนิทรรศการที่นําเสนอเกี่ยวกับนวัตกรรม เทคโนโลยี และวัสดุอุปกรณ์ที่เกี่ยวข้องกับอุตสาหกรรมเซรามิก เเละภายในงานมีการสัมมนาเชิงวิชาการ International Conference on Tradition and Advanced Ceramics : ICTA2019 และ Asean-Oceana Ceramics Conference โดยได้รับการประสานความร่วมมือจากหน่วยงานภาครัฐและเอกชน อาทิ กระทรวงการอุดมศึกษา วิทยาศาสตร์ วิจัยและนวัตกรรม กระทรวงอุตสาหกรรม โดยกรมส่งเสริมอุตสาหกรรม ศูนย์เทคโนโลยีโลหะและวัสดุเเห่งชาติ สมาคมเซรามิกไทย สมาคมการพิมพ์ สภาอุตสาหกรรมไทย และรวมไปถึงจุฬาลงกรณ์มหาวิทยาลัย และภาคเอกชนอย่าง scg ได้เข้ามามีส่วนร่วม โดยภายในงานมีบูทแสดงสินค้านวัตกรรมจาก 36 ประเทศ มีบูทเเสดงสินค้ากว่า 80 บูท ณ อิมแพค ฟอรัม เมืองทองธานี
รัฐบาลไทย-ข่าวทำเนียบรัฐบาล-เอกอัครราชทูตอินโดนีเซียชื่นชมความสัมพันธ์ไทยอินโดนีเซียที่ราบรื่นใกล้ชิด และชื่นชมการจัดการโควิด-19 ของไทย
วันพฤหัสบดีที่ 18 มิถุนายน 2563
เอกอัครราชทูตอินโดนีเซียชื่นชมความสัมพันธ์ไทยอินโดนีเซียที่ราบรื่นใกล้ชิด และชื่นชมการจัดการโควิด-19 ของไทย
เอกอัครราชทูตอินโดนีเซียชื่นชมความสัมพันธ์ไทยอินโดนีเซียที่ราบรื่นใกล้ชิด และชื่นชมการจัดการโควิด-19 ของไทย
วันนี้ (18 มิถุนายน 2563) เวลา 13.30 น. ณ ห้องสีงาช้าง ตึกไทยคู่ฟ้า ทําเนียบรัฐบาล นายอะฮ์มัด รุซดี (H.E. Mr. Ahmad Rusdi) เอกอัครราชทูตอินโดนีเซียประจําประเทศไทย เข้าเยี่ยมคารวะพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ในโอกาสพ้นจากหน้าที่ สรุปสาระสําคัญการหารือ ดังนี้
นายกรัฐมนตรียินดีที่ความสัมพันธ์ระหว่างไทยกับอินโดนีเซียมีความใกล้ชิดระหว่างกัน และยินดีที่ครบรอบ 70 ปี การสถาปนาความสัมพันธ์ทางการทูตระหว่างกันในปีนี้ เชื่อมั่นว่าทั้งสองประเทศต่างพร้อมที่จะมุ่งสู่ความเป็นหุ้นส่วนทางยุทธศาสตร์ระหว่างกัน โอกาสนี้ นายกรัฐมนตรีขอบคุณเอกอัครราชทูตอินโดนีเซียฯ ที่มีส่วนสําคัญในการส่งเสริม และกระชับความสัมพันธ์ระหว่างไทยกับอินโดนีเซีย ในช่วงตลอดระยะเวลา 4 ปีที่ดํารงตําแหน่งในประเทศไทย และขอให้เชื่อมั่นว่ารัฐบาลไทยพร้อมทํางานร่วมกับเอกอัครราชทูตอินโดนีเซียฯ คนใหม่ อย่างใกล้ชิด เพื่อส่งเสริมความร่วมมือระหว่างกันให้แน่นแฟ้นยิ่งขึ้น
เอกอัครราชทูตอินโดนีเซียฯ ชื่นชมความสัมพันธ์ของทั้งสองประเทศที่ราบรื่นมาอย่างยาวนาน และขอบคุณรัฐบาลไทยที่ให้ความร่วมมือ และสนับสนุนการทํางานของอินโดนีเซียเสมอมา ประทับใจที่ได้ดํารงตําแหน่งในประเทศไทย และมีโอกาสได้เข้าร่วมในพิธีการสําคัญของประเทศไทย นอกจากนี้ อินโดนีเซียพร้อมสนับสนุนความร่วมมือด้านการทหาร และความมั่นคงกับประเทศไทย
โอกาสนี้ นายกรัฐมนตรีกล่าวยินดีที่การค้าและการลงทุนระหว่างไทยกับอินโดนีเซียมีการเติบโตอย่างต่อเนื่อง โดยขอให้ฝ่ายอินโดนีเซียพิจารณาผ่อนปรนมาตรการควบคุมการนําเข้าพืชสวนของไทย เพื่อจะเป็นอีกโอกาสในการเพิ่มพูนมูลค่าทางการค้ายิ่งขึ้น รวมทั้งยินดีกับความคืบหน้าในการจัดทําร่างแถลงการณ์ร่วมด้านการประมงระหว่างกันเพื่อแก้ไขปัญหา IUU ที่ทั้งสองประเทศให้ความสําคัญ ทั้งนี้ ด้านการศึกษา นายกรัฐมนตรีขอบคุณอินโดนีเซียที่ให้การสนับสนุนทุนการศึกษาแก่นักศึกษาชาวไทยไปศึกษาต่อที่อินโดนีเซียในสาขาต่าง ๆ โดยนักศึกษาไทยจะได้เรียนรู้การดําเนินชีวิตของมุสลิมสายกลางที่อินโดนีเซียเป็นต้นแบบด้วย
นอกจากนี้ ทั้งสองฝ่ายได้หารือในประเด็นเกี่ยวกับสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ร่วมกัน โดยเอกอัครราชทูตอินโดนีเซียฯ ชื่นชมนายกรัฐมนตรีในการควบคุมการแพร่ระบาดในไทยได้เป็นอย่างดี เป็นที่ยอมรับ อินโดนีเซียพร้อมเรียนรู้จากประสบการณ์ มาตรการ และการดําเนินการของไทย ซึ่งนายกรัฐมนตรีขอบคุณอินโดนีเซียที่ให้สนับสนุนภารกิจช่วยเหลือคนไทยในประเทศอินโดนีเซียให้เดินทางกลับมาประเทศไทย และยินดีร่วมมือกับอินโดนีเซียในด้านสาธารณสุข และการควบคุมโรค พร้อมเชื่อมั่นว่าทั้งสองประเทศจะฟื้นตัวกลับมาอย่างเข้มแข็งยิ่งขึ้น
รัฐบาลไทย-ข่าวทำเนียบรัฐบาล-กรมทางหลวงแจ้งปิดสะพานหนองไม้แดงบนทางหลวงหมายเลข 361 จังหวัดชลบุรี เพื่อบูรณะซ่อมแซมสะพาน ระหว่างวันที่ 23 - 29 มีนาคม 2561
วันศุกร์ที่ 23 มีนาคม 2561
กรมทางหลวงแจ้งปิดสะพานหนองไม้แดงบนทางหลวงหมายเลข 361 จังหวัดชลบุรี เพื่อบูรณะซ่อมแซมสะพาน ระหว่างวันที่ 23 - 29 มีนาคม 2561
กรมทางหลวง (ทล.) กระทรวงคมนาคม จะดําเนินการซ่อมแซมสะพานหนองไม้แดง (ข้ามถนนสุขุมวิท) ขาเข้ากรุงเทพฯ บนทางหลวงหมายเลข 361 ตอน ทางเลี่ยงเมืองชลบุรี กม. 0+000 จังหวัดชลบุรี ระหว่างวันที่ 23 - 29 มีนาคม 2561
เพื่อเพิ่มอายุการใช้งานของสะพาน โดยรถยนต์นั่ง 4 ล้อ ให้เบี่ยงจราจรด้านขวาทางและรถบรรทุกให้เบี่ยงจราจรออกด้านซ้ายทาง เพื่อไปกลับรถบนทางหลวงหมายเลข 34 บริเวณ กม. 58+520 ระหว่างการดําเนินงานอาจทําให้ผู้ใช้เส้นทางไม่ได้รับความสะดวก ซึ่ง ทล. ได้ติดตั้งแบริเออร์คอนกรีต ป้ายเตือน และสัญญาณไฟกระพริบบริเวณจุดปิดทางขึ้นสะพาน เพื่อให้สัญญาณแก่ผู้ใช้ทางทราบทิศทางการเบี่ยงจราจร
ทล. ขออภัยในความไม่สะดวก และขอความร่วมมือผู้ใช้เส้นทางขับขี่ด้วยความระมัดระวัง วางแผนการเดินทางล่วงหน้า สังเกตป้ายเตือน สัญญาณไฟจราจร และปฏิบัติตามเครื่องหมายจราจรอย่างเคร่งครัด รวมทั้งใช้ความเร็วไม่เกินตามที่กฎหมายกําหนดโดยเฉพาะบริเวณงานก่อสร้าง สามารถสอบถามรายละเอียดเพิ่มเติมหรือแจ้งเหตุระหว่างการดําเนินงานได้ที่ แขวงทางหลวงชลบุรีที่ 1 โทร. 0 3826 1553 หรือสายด่วนกรมทางหลวง 1586 (โทรฟรีทุกเครือข่ายตลอด 24 ชั่วโมง)
รัฐบาลไทย-ข่าวทำเนียบรัฐบาล-ผลประชุมบอร์ด กศน.
วันศุกร์ที่ 16 พฤศจิกายน 2561
ผลประชุมบอร์ด กศน.
นพ.ธีระ​เกียรติ​ เจริญ​เศรษฐศิลป์​ รัฐมนตรีว่าการ​กระทรวง​ศึกษาธิการ​ เป็นประธานการประชุมคณะกรรมการส่งเสริม สนับสนุน และประสานความร่วมมือการศึกษานอกระบบและการศึกษาตามอัธยาศัย ครั้งที่ 1/2561
นพ.ธีระ​เกียรติ​ เจริญ​เศรษฐศิลป์​ รัฐมนตรีว่าการ​กระทรวง​ศึกษาธิการ​ เป็นประธานการประชุมคณะกรรมการส่งเสริม สนับสนุน และประสานความร่วมมือการศึกษานอกระบบและการศึกษาตามอัธยาศัย ครั้งที่ 1/2561 เมื่อวันพฤหัสบดีที่ 15 พฤศจิกายน 2561 ณ ห้องประชุมราชวัลลภ
รมว.ศึกษาธิการ เปิดเผยว่า การประชุมครั้งนี้ได้มีการหารือและเสนอความเห็นอย่างกว้างขวาง ในประเด็นสําคัญ 2 เรื่อง คือ
การแก้ไขปัญหาประชากรวัยเรียนที่อยู่นอกระบบการศึกษา ซึ่งขณะนี้ได้มีการสํารวจ ตรวจสอบ และติดตามประชากรวัยเรียน อายุ 3-18 ปี ที่ไม่อยู่ในระบบการศึกษา ไปกว่าร้อยละ 70 ของจํานวนทั้งหมด ที่มี 1.7 ล้านคนแล้ว พบว่ามีเด็กที่อยู่นอกระบบกว่า 470,000 คน และเมื่อสอบถามความต้องการในการกลับเข้ามาเรียน ในจํานวนนี้มีเด็กที่ต้องการเรียนกับ กศน. กว่า 30,000 คน ส่วนที่เหลือต้องการเรียนต่อในระดับมัธยมศึกษาและสายวิชาชีพ ซึ่งยังคงต้องสํารวจข้อมูลประชากรที่อยู่นอกระบบการศึกษาเพิ่มเติม เพราะขณะนี้มีเด็กจํานวนกว่า 500,000 คน ที่มีชื่ออยู่ในทะเบียนราษฎร์ แต่ไม่ได้อยู่ในฐานข้อมูลติดตามประชากรวัยเรียนที่อยู่นอกระบบการศึกษาของกระทรวงศึกษาธิการ และเพื่อให้มีการสํารวจอย่างทั่วถึงและเจาะลึกมากขึ้น ที่ประชุมจึงเห็นพ้องกันที่จะให้คณะกรรมการศึกษาธิการจังหวัด ซึ่งมีผู้ว่าราชการจังหวัดเป็นประธาน รับผิดชอบในการสํารวจแต่ละจังหวัด เพื่อค้นหาเด็กจํานวนนี้ให้เจอด้วยวิธีการต่าง ๆ อาทิ การลงพื้นที่เคาะประตูบ้าน เป็นต้น
(ร่าง) มาตรฐานการศึกษานอกระบบและการศึกษาตามอัธยาศัย เนื่องจากต้องมีการพิจารณาอย่างรอบคอบก่อนที่จะลงนามเพื่อประกาศใช้ในการประเมินการจัดการศึกษาของสถานศึกษา จึงได้มอบให้สํานักงาน กศน. นําข้อคิดเห็นของที่ประชุมไปปรับแก้ในรายละเอียดมาตรฐาน เพื่อให้มีความชัดเจน สมบูรณ์ และสามารถวัดได้มากขึ้น ก่อนที่จะนํากลับมาเสนอในการประชุมครั้งต่อไป
Written by นวรัตน์ รามสูต
Photo Credit ยุทธพงศ์ เลือกกลั่นดี
Rewriter นวรัตน์ รามสูต
Editor บัลลังก์ โรหิตเสถียร
รัฐบาลไทย-ข่าวทำเนียบรัฐบาล-การอบรมหลักสูตรนักบริหารระดับกลาง รุ่นที่ 33-34 ของกระทรวงอุตสาหกรรม
วันพุธที่ 5 เมษายน 2560
การอบรมหลักสูตรนักบริหารระดับกลาง รุ่นที่ 33-34 ของกระทรวงอุตสาหกรรม
รองปลัดกระทรวงอุตสาหกรรม เป็นประธานปิดการอบรมหลักสูตรนักบริหารระดับกลาง รุ่นที่ 33-34 ของกระทรวงอุตสาหกรรม
วันนี้ (5 เมษายน 2560) นายปณิธาน จินดาภู รองปลัดกระทรวงอุตสาหกรรม เป็นประธานปิดการอบรมหลักสูตรนักบริหารระดับกลาง รุ่นที่ 33-34 ของกระทรวงอุตสาหกรรม ซึ่งจัดขึ้นเมื่อวันที่ 2 กุมภาพันธ์ - 5 เมษายน 2560 ณ โรงแรมเดอะทวิน ทาวเวอร์ กรุงเทพฯ
รัฐบาลไทย-ข่าวทำเนียบรัฐบาล-นายกรัฐมนตรียินดีร่วมมือกับเอกอัครราชทูตฯ กระชับความสัมพันธ์ระหว่างไทย-นิวซีแลนด์
วันพฤหัสบดีที่ 23 กรกฎาคม 2563
นายกรัฐมนตรียินดีร่วมมือกับเอกอัครราชทูตฯ กระชับความสัมพันธ์ระหว่างไทย-นิวซีแลนด์
นายกรัฐมนตรียินดีร่วมมือกับเอกอัครราชทูตฯ กระชับความสัมพันธ์ระหว่างไทย-นิวซีแลนด์
วันนี้ (วันที่ 23 กรกฎาคม 2563) เวลา 09.00 น. ณ ห้องสีงาช้าง ตึกไทยคู่ฟ้า ทําเนียบรัฐบาล นายทาฮาโมอานา ไอเซอา คลูนี แมกเฟอร์ซัน (H.E. Mr. Tahamoana Aisea Cluny MacPherson) เอกอัครราชทูตนิวซีแลนด์ประจําประเทศไทย เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ในโอกาสเข้ารับตําแหน่ง ภายหลังเสร็จสิ้นการหารือ ศาสตราจารย์นฤมล ภิญโญสินวัฒน์ โฆษกประจําสํานักนายกรัฐมนตรี กล่าวสรุปสาระสําคัญ ดังนี้
นายกรัฐมนตรีกล่าวต้อนรับเอกอัครราชทูตนิวซีแลนด์ประจําประเทศไทย เชื่อมั่นว่าการปฏิบัติหน้าที่เพื่อส่งเสริมความสัมพันธ์ระหว่างไทยกับนิวซีแลนด์อย่างแข็งขันของเอกอัครราชทูตฯ จะส่งผลให้ความสัมพันธ์ก้าวหน้าอย่างมีพลวัต โดยรัฐบาลพร้อมสนับสนุนการปฏิบัติงานของเอกอัครราชทูตนิวซีแลนด์ฯ ในการส่งเสริมความร่วมมือระหว่างกันในทุกมิติต่อไป
เอกอัครราชทูตนิวซีแลนด์ฯ ยินดีที่ไทยกับนิวซีแลนด์มีความสัมพันธ์ที่ใกล้ชิดและแน่นแฟ้นในทุกระดับ และชื่นชมบทบาทของไทย ในฐานะประธานอาเซียน 2562 ซึ่งนิวซีแลนด์พร้อมสนับสนุนไทยในเวทีความร่วมมือระดับภูมิภาค
โอกาสนี้ ทั้งสองฝ่ายได้หารือเกี่ยวกับสถานการณ์การแพร่ระบาดของโรคโควิด-19 ระหว่างกัน นายกรัฐมนตรีชื่นชมรัฐบาลนิวซีแลนด์ที่ประสบผลสําเร็จในการรับมือกับสถานการณ์ดังกล่าวได้เป็นอย่างดี ขณะเดียวกัน เอกอัครราชทูตนิวซีแลนด์ฯ ชื่นชมระบบสาธารณสุขของไทยในการควบคุมสถานการณ์ดังกล่าว นอกจากนี้ ทั้งสองฝ่ายเห็นพ้องกระชับความร่วมมือระหว่างกัน หลังจากสถานการณ์ดังกล่าวคลี่คลาย โดยนายกรัฐมนตรียินดีพร้อมให้ความร่วมมืออย่างรอบด้าน ซึ่งเอกอัครราชทูตฯ ยินดีที่จะผลักดันด้านการค้าระหว่างทั้งสองประเทศ โดยเห็นว่าไทยเป็นประเทศมีศักยภาพทางด้านการค้า ความมั่นคง ตลอดจนห่วงโซ่อุปทาน (supply chains) ซึ่งจะช่วยการฟื้นตัว และการเจริญเติบโตทางเศรษฐกิจของทั้งสองประเทศ
ในช่วงท้าย นายกรัฐมนตรีเห็นว่าในสถานการณ์การแพร่ระบาดของโรคโควิด-19 ไทย-นิวซีแลนด์ต้องมาร่วมมือกัน ลดความเหลื่อมล้ําระหว่างประเทศ ลดความได้เปรียบและเสียเปรียบ เพื่อให้เกิดประโยชน์กับทั้งสองประเทศ พร้อมทั้งได้ฝากให้กําลังใจไปยังนายกรัฐมนตรีนิวซีแลนด์ ในการรับมือสถานการณ์การแพร่ระบาดของโรคโควิด-19 ให้ประสบผลสําเร็จ
******************